stanford-oval/wikipedia huggingface dataset:
หลิว เสวอี้
ผลงานการแสดง > ละครโทรทัศน์

| Year | English title | Chinese title | Role | Network | Notes |
| --- | --- | --- | --- | --- | --- |
| 2014 | Shangguan Wan'er | 上官婉儿 | Wu Sansi |  |  |
| 2014 | First Girlfriends Club | 初恋女友俱乐部 | Fang Hao | Tencent |  |
| 2015 | The Legend Xiao Zhuang  | 大玉儿传奇 | Ejei Khan | Sichuan Network |  |
| 2016 | Paper Restaurant | 我们的纯真年代 | Tu Qiang | Hebei Network |  |
| 2016 | Noble Aspirations | 青云志 | Xiao Yicai | Hunan TV |  |
| 2016 | Noble Aspirations II | 青云志2 | Xiao Yicai | Tencent |  |
| 2017 | Legend of Dragon Pearl | 龙珠传奇之无间道 | Wu Yingqi | Anhui TV, Beijing TV |  |
| 2018 | The Destiny of White Snake | 天乩之白蛇传说 | Zhan Huang/  Heavenly Emperor | iQiyi |  |
| 2019 | The Lost Tomb 2: Explore with the Note | 怒海潜沙&秦岭神树 | Jie Yuchen | Tencent |  |
| 2020 | Autumn Cicada | 秋蝉 | Lin Xiaozhuang | Jiangsu TV, Zhejiang TV |  |
| 2020 | Love and Redemption | 琉璃 | Hao Chen / Emperor Lord Bai Lin | Mango TV, Youku |  |
| 2021 | Ancient Love Poetry | 千古玦尘 | Tian Qi | Tencent |  |
| 2021 | Love at Night | 夜色暗涌时 | Mo Ling Ze | Mango TV |  |
| 2021 | Qing Luo | 清落 | Ye Xiudu | Youku |  |
| 2021 | The Lost Tomb 2: Explore With the Note | 盗墓笔记2之云顶天宫 | Xie Yu Chen | Tencent Video |  |
| 2021 |  Pandora's Box | 天目危机 | Li Xiu Fu [Young] | Mango TV |  |
| 2022 | The Blood of Youth | 少年歌行 | Wu Xin / Ye Anshi |  |  |
| 2023 | Destined | 长风渡 | Luo Zishang |  |  |
| 2023 | Unshakable Faith | 画眉 | Ji Danyang |  |  |
| 2024 | In Blossom | 花间令 | Pan Yue |  |  |
| 2024 | Another Me | 生活在别处的我 | Yu Jian |  |  |
| 2024 | A Moment But Forever | 念无双 | Yuan Zhong |  |  |
| รอประกาศ | Feng Shen Zhi Tian Qi | 封神之天启 | Yin Jiao | Tencent Video |  |
| รอประกาศ | Kill Me Love Me | 春花厌 | Murong Jinghe |  | Main Role |
| รอประกาศ | Love Never Fails | 落花时节又逢君 | Jin Xiu | Mango TV | Main Role |
| รอประกาศ | The Blood of Youth Season 2 | 少年歌行2 | Wu Xin / Ye Anshi |  |  |
รอประกาศ:
แหล่งข้อมูลอื่น

- หลิวเสวียอี้ กับบทพระเอกคลั่งรักใน 3 ซีรี่ย์จีนที่ไม่ควรพลาด
- ประวัติ หลิวเสวียอี้ (Liu Xueyi)
- รวม 4 ซีรีส์ผลงานของหลิวเสวียอี้ หนุ่มจีนสุดหล่อนักแสดงสุดปังขวัญใจสาวไทย[ลิงก์เสีย]
กษัตริยา

| กษัตริยา |
| --- | --- |
บทประพันธ์: ทมยันตี
บทละครโทรทัศน์: พัสกร
กำกับโดย: นิรัตติศัย กัลย์จาฤก เอกภพ ตันหยงมาศกุล มารุต บุญธรรม อนุวัฒน์ ถนอมรอด
แสดงนำ: ทูลกระหม่อมหญิงอุบลรัตนราชกัญญา สิริวัฒนาพรรณวดี
ดนตรีแก่นเรื่องเปิด: กษัตริยา – ธีรนัยน์ ณ หนองคาย
ประเทศแหล่งกำเนิด: ไทย
ภาษาต้นฉบับ: ไทย
การผลิต
ควบคุมงานสร้าง: นิรัตติศัย กัลย์จาฤก
บริษัทผู้ผลิต: กันตนา
ออกอากาศ
สถานีโทรทัศน์: สถานีวิทยุโทรทัศน์กองทัพบกช่อง 5
ออกอากาศ: 17 กุมภาพันธ์ 2546 (2546-02-17) – 27 พฤศจิกายน 2546 (2546-11-27)
ละครเรื่องถัดไป: มหาราชกู้แผ่นดิน
กษัตริยา เป็นละครโทรทัศน์ไทยแนวดราม่า อิงประวัติศาสตร์ ปี 2546 ที่สร้างจากบทประพันธ์ชื่อเดียวกันของทมยันตี จากการกำกับของนิรัตติศัย กัลย์จาฤก นำแสดงโดย ทูลกระหม่อมหญิงอุบลรัตนราชกัญญา สิริวัฒนาพรรณวดี ออกอากาศทางช่อง 5 ทุกวันจันทร์–ศุกร์ เวลา 19.20 น. ระหว่างวันที่ 17 กุมภาพันธ์ ถึง 27 พฤศจิกายน พ.ศ. 2546 ละครโทรทัศน์เรื่องนี้มีภาคต่อคือมหาราชกู้แผ่นดิน นอกจากนี้ยังเป็นผลงานการแสดงชิ้นแรกของวรัทยา นิลคูหา
นักแสดง

| ตัวละคร | นักแสดง |
| --- | --- |
พระวิสุทธิกษัตรีย์: ทูลกระหม่อมหญิงอุบลรัตนราชกัญญา สิริวัฒนาพรรณวดี
สมเด็จพระมหาธรรมราชาธิราช: อนุสรณ์ เดชะปัญญา
สมเด็จพระมหาจักรพรรดิ: มานพ อัศวเทพ
พระเจ้าบุเรงนอง: สันติสุข พรหมศิริ
พระเจ้าตะเบ็งชะเวตี้: ภาณุเดช วัฒนสุชาติ
พระราเมศวร: ชัยรัตน์ จิตรธรรม
สมเด็จพระมหินทราธิราช: อรรถชัย อนันตเมฆ
พระศรีเสาวราช: อธิวัฒน์ สนิทวงศ์ ณ อยุธยา
พระเทพกษัตรีย์: ชฎาพร รัตนากร
พระสนมทองจันทร์: ชไมพร จตุรภุช
พระสนมรัตนมณีเนตร: วาสนา สิทธิเวช
พระแก้วฟ้า: ศิริพิชญ์ กฤษณะเศรณี
พระมหาอุปราชามังไชยสิงห์ (พระเจ้านันทบุเรง): อนุวัฒน์ นิวาตวงศ์
พระเจ้าแปร: สุเชาว์ พงษ์วิไล
พระนางตะเกงจี (พระนางอตุลสิริมหาราชเทวี): กาญจนา จินดาวัฒน์
พระนางจันทาเทวี: คนางค์ ดำรงหัด
พระนางเชงทะเว: นวลปรางค์ ตรีชิต
เจ้านางตองสี: ชนานา นุตาคม
เจ้านางศุภยา: ปนัดดา วงศ์ผู้ดี
ขุนเมือง: ยืนยง โอภากุล
พระนเรศ (องค์ดำ): อานัส ฬาพานิช
พระเอกาทศรถ (องค์ขาว): กันตะ กัลย์จาฤก
พระสุพรรณกัลยา: วรัทยา นิลคูหา
พระอินทรเทวี: พรทิพย์ วงศ์กิจจานนท์
พระพิจิตรจินดา: ณฤทัย หุตาคม
มณีจันทร์: สาวิกา กาญจนมาศ
มณีอินทร์: สาวิกา ไชยเดช
เจ้าสุวรรณฉัตร: สพัฌ วิไชยเมธา
นรธาเมงสอ: ณพสิทธิ์ เที่ยงธรรม
เจ้านางมิ่งแก้ว: วาสนา พูนผล
เจ้านางอุ่นคำ: พิมพ์ผกา เสียงสมบุญ
เจ้านางนันทวดี: รัชนี ศิระเลิศ
พระนเรศ (วัยเด็ก): เด็กชายปรมัติ ธรรมมล
พระเอกาทศรถ (วัยเด็ก): เด็กชายอเล็กซ์ เรนเดลล์
พระสุพรรณกัลยา (วัยรุ่น): เด็กหญิงดิษย์ลดา ดิษยนันท์
พระมหาอุปราชามังสามเกียด (วัยเด็ก): เด็กชายชินภัทร พึ่งพันธ์
พระสุพรรณกัลยา (วัยเด็ก): เด็กหญิงไพลิน จเรฤทธิ์
พระมหาอุปราชามังสามเกียด (มังกะยอชวา): อภิชาติ พัวพิมล
เจ้านางสุวนันทา: อมราพร สุดสายเนตร
ท้าวศรีจุฬาลักษณ์ (แม่พิม): นาตยา จันทร์รุ่ง
ออกพระเพชรรัตน์: ศตวรรษ ดุลยวิจิตร
เจ้านางตองชะเว: ศิริวรรณ สกุล
พระเจ้าสังขทัต: วิภพ บางยี่ขัน
พระยาสุโขทัย: ปิยะ ตระกูลราษฎร์
สุข: พุทธชาติ พงษ์สุชาติ
จันทร์: พรสุดา ต่ายเนาว์คง
เดือน: ขวัญฤดี กลมกล่อม
สา: วัลวิภา โยคะกุล
จง: กรุณา มอริส
แม้น: พรพรหม สายบัว
พระยารามรณรงค์สงคราม: ปราบ ยุทธพิชัย
พระยามหาเสนา: ฤทธิ์ ลือชา
พระยาจักรี: นาท ภูวนัย
พระสุนทรสงคราม: ธนา สินประสาธน์
พระยามหาเทพ: ชวัลวิทย์ สีหเดชรุ่งชัย
พระเจ้าอังวะ: พอเจตน์ แก่นเพชร
พระยาพะสิม: นึกคิด บุญทอง
พระยายมราช: นิเวศน์ กันไทยราษฎร์
ขุนวัง: พงศนารถ วินศิริ
สมเด็จพระไชยเชษฐาธิราช: ศักราช ฤกษ์ธำรงค์
พรรคภูมิใจไทย

| พรรคภูมิใจไทย  |
| --- | --- |

ผู้ก่อตั้ง: เนวิน ชิดชอบ
หัวหน้า: อนุทิน ชาญวีรกูล
รองหัวหน้า: สุรศักดิ์ พันธ์เจริญวรกุล   สิริพงศ์ อังคสกุลเกียรติ
เลขาธิการ: ไชยชนก ชิดชอบ
รองเลขาธิการ: เจเศรษฐ์ ไทยเศรษฐ์   พิมพฤดา ตันจรารักษ์   ภัทรพงศ์ ภัทรประสิทธิ์
เหรัญญิก: ศุภมาส อิศรภักดี
นายทะเบียนสมาชิก: ไตรศุลี ไตรสรณกุล
โฆษก: บุณย์ธิดา สมชัย   ณัฏฐ์ชนน ศรีก่อเกื้อ
รองโฆษก: ผกามาศ เจริญพันธ์
กรรมการบริหาร: กรวีร์ ปริศนานันทกุล   วรศิษฎ์ เลียงประสิทธิ์   ชลัฐ รัชกิจประการ   ธนยศ ทิมสุวรรณ   จักรกฤษณ์ ทองศรี   กิตติ กิตติธรกุล
คำขวัญ: พูดแล้วทำ
ก่อตั้ง: 5 พฤศจิกายน พ.ศ. 2551 (16 ปี)
ก่อนหน้า: พรรคมัชฌิมาธิปไตย (หลัก) พรรคพลังประชาชน (กลุ่มเพื่อนเนวิน)
ที่ทำการ: 2159/11 ถนนพหลโยธิน แขวงลาดยาว เขตจตุจักร กรุงเทพมหานคร
สมาชิกภาพ  (ปี 2566): 61,703 คน
อุดมการณ์: ประชานิยม และ ท้องถิ่นนิยม  
จุดยืน: ขวากลาง
สี:   สีน้ำเงิน-แดง
เพลง: เปลี่ยน (พรรคภูมิใจไทย)
สภาผู้แทนราษฎร: 70 / 495
นายกองค์การบริหารส่วนจังหวัด (มีความเกี่ยวข้องกับพรรค): 21 / 76
เว็บไซต์
bhumjaithai.com
การเมืองไทย   รายชื่อพรรคการเมือง การเลือกตั้ง
พรรคภูมิใจไทย (ย่อว่า: ภท.) เป็นพรรคการเมืองที่จดทะเบียนจัดตั้งกับสำนักงานคณะกรรมการการเลือกตั้งเมื่อวันที่ 5 พฤศจิกายน พ.ศ. 2551 และเริ่มมีบทบาทภายหลังคดียุบพรรคการเมืองในปลายปีเดียวกันจำนวน 3 พรรค ได้แก่ พรรคพลังประชาชน พรรคชาติไทย และพรรคมัชฌิมาธิปไตย โดยกลุ่มเพื่อนเนวินของเนวิน ชิดชอบ ได้แยกออกจากพรรคพลังประชาชน มารวมกับ สส. จากพรรคมัชฌิมาธิปไตยส่วนใหญ่ ก่อตั้งพรรคภูมิใจไทยขึ้น จากนั้นได้หันไปสนับสนุนพรรคประชาธิปัตย์ และลงมติเห็นชอบให้อภิสิทธิ์ เวชชาชีวะ เป็นนายกรัฐมนตรีแทน ปัจจุบันมีอนุทิน ชาญวีรกูล เป็นหัวหน้าพรรค และไชยชนก ชิดชอบ เป็นเลขาธิการพรรค
ประวัติ

พรรคภูมิใจไทยจดทะเบียนจัดตั้งกับสำนักงานคณะกรรมการการเลือกตั้งเมื่อวันที่ 5 พฤศจิกายน พ.ศ. 2551 มีพิพัฒน์ พรมวราภรณ์ อดีตผู้สมัคร สส.สัดส่วน พรรคมัชฌิมาธิปไตย เป็นหัวหน้าพรรค, มงคล ศรีอ่อน เป็นเลขาธิการพรรค, และ วันเพ็ญ ขวัญวงศ์ เป็นโฆษกพรรคคนแรก
พรรคภูมิใจไทยถูกพูดถึงครั้งแรก ในวันแถลงปิดคดียุบพรรคมัชฌิมาธิปไตย โดย อนงค์วรรณ เทพสุทิน หัวหน้าพรรคมัชฌิมาธิปไตยกล่าวว่า ขณะนี้มีสมาชิกของพรรคจำนวนหนึ่งไปจดทะเบียนตั้งพรรคภูมิใจไทยไว้แล้ว เผื่อเป็นทางออกกรณีที่พรรคอาจถูกศาลรัฐธรรมนูญวินิจฉัยยุบพรรค โดยมีสมาชิกพรรคคนหนึ่งรับเป็นหัวหน้าพรรค
ภายหลังพรรคมัชฌิมาธิปไตยถูกยุบ สมาชิกส่วนมากก็ได้ย้ายมาสังกัดพรรคภูมิใจไทย โดยบางส่วนได้ย้ายไปสังกัดพรรคอื่น เช่น พรรคชาติไทยพัฒนา, พรรคประชาธิปัตย์
ต่อมาในวันที่ 5 พฤศจิกายน พ.ศ. 2551 มีกรรมการบริหารพรรคยื่นหนังสือลาออกจากสมาชิกพรรคจำนวน 2 คน คือ พรพุฒิ นามเดช รองหัวหน้าพรรค และ ฉัตรภูมิ อํานาจเหนือ นายทะเบียนสมาชิกพรรค โดยมีผลตั้งแต่วันที่ 6 มกราคม พ.ศ. 2552 ทำให้เหลือคณะกรรมการบริหารพรรคทั้งสิ้น 7 คน จากนั้นในวันที่ 2 กุมภาพันธ์ พ.ศ. 2552 พิพัฒน์ได้ยื่นหนังสือลาออกจากตำแหน่งหัวหน้าพรรค ทำให้คณะกรรมการบริหารพรรคพ้นจากตำแหน่งทั้งคณะ
ประวัติ > การแยกตัวของกลุ่มมัชฌิมา

สมศักดิ์ เทพสุทิน แกนนำกลุ่มมัชฌิมา ได้ประกาศแยกตัวออกจากพรรคภูมิใจไทย ในเดือนมกราคม พ.ศ. 2556 แต่ยังคงสถานะความเป็นสมาชิกไว้เพื่อรักษาสถานภาพการเป็น สส. ของสมาชิกในกลุ่มไปจนกว่าจะมีการเลือกตั้งใหม่ กระทั่งในเดือนธันวาคมของปีเดียวกัน จึงได้ลาออกจากการเป็นสมาชิกพรรค
ประวัติ > การเปลี่ยนแปลงกรรมการบริหารพรรค

ต่อมาเมื่อวันที่ 24 มีนาคม พ.ศ. 2567 พรรคภูมิใจไทยได้จัดประชุมใหญ่สามัญประจำปี โดยอนุทินได้ประกาศลาออกจากหัวหน้าพรรค ทำให้ต้องมีการเลือกตั้งคณะกรรมการบริหารพรรคชุดใหม่ทั้งหมด ซึ่งที่ประชุมมีมติให้อนุทินเป็นหัวหน้าพรรคตามเดิม ส่วนตำแหน่งเลขาธิการพรรคเป็นของไชยชนก ชิดชอบ บุตรชายของนายเนวิน ชิดชอบ และหลานชายของนายศักดิ์สยาม อดีตเลขาธิการพรรค อย่างไรก็ตาม เมื่อวันที่ 13 สิงหาคม ภราดร ปริศนานันทกุล รองหัวหน้าพรรคคนที่ 2 ได้ลาออกจากตำแหน่งรองหัวหน้าพรรคและกรรมการบริหารพรรค เพื่อให้เป็นไปตามบทบัญญัติของกฎหมายที่เกี่ยวข้องกับการดำรงตำแหน่งรองประธานสภาผู้แทนราษฎรคนที่ 2
บุคลากร > หัวหน้าพรรค

| ลำดับ | รูป | ชื่อ | เริ่มวาระ | สิ้นสุดวาระ |
| --- | --- | --- | --- | --- |
| 1 |  | พิพัฒน์ พรมวราภรณ์ | 5 พฤศจิกายน พ.ศ. 2551 | 14 กุมภาพันธ์ พ.ศ. 2552 |
| 2 |  | ชวรัตน์ ชาญวีรกูล | 14 กุมภาพันธ์ พ.ศ. 2552 | 14 ตุลาคม พ.ศ. 2555 |
| 3 |  | อนุทิน ชาญวีรกูล | 14 ตุลาคม พ.ศ. 2555 | ปัจจุบัน |
บุคลากร > เลขาธิการพรรค

| ลำดับ | รูป | ชื่อ | เริ่มวาระ | สิ้นสุดวาระ |
| --- | --- | --- | --- | --- |
| 1 |  | มงคล ศรีอ่อน | 5 พฤศจิกายน พ.ศ. 2551 | 14 กุมภาพันธ์ พ.ศ. 2552 |
| 2 |  | พรทิวา นาคาศัย | 14 กุมภาพันธ์ พ.ศ. 2552 | 14 ตุลาคม พ.ศ. 2555 |
| 3 |  | ศักดิ์สยาม ชิดชอบ | 14 ตุลาคม พ.ศ. 2555 | 17 มกราคม พ.ศ. 2567 |
| 4 |  | ไชยชนก ชิดชอบ | 24 มีนาคม พ.ศ. 2567 | ปัจจุบัน |
บุคลากร > กรรมการบริหารพรรค

| อันดับ | ชื่อ | ตำแหน่ง> ชื่อตำแหน่ง | ตำแหน่ง> ลำดับ |
| --- | --- | --- | --- |
| 1 | อนุทิน ชาญวีรกูล | หัวหน้าพรรค | หัวหน้าพรรค |
| 2 | สุรศักดิ์ พันธ์เจริญวรกุล | รองหัวหน้าพรรค | คนที่ 1 |
| 3 | ภราดร ปริศนานันทกุล (ลาออก) | รองหัวหน้าพรรค | คนที่ 2 |
| 4 | สิริพงศ์ อังคสกุลเกียรติ | รองหัวหน้าพรรค | คนที่ 3 |
| 5 | ไชยชนก ชิดชอบ | เลขาธิการพรรค | เลขาธิการพรรค |
| 6 | เจเศรษฐ์ ไทยเศรษฐ์ | รองเลขาธิการพรรค | คนที่ 1 |
| 7 | พิมพฤดา ตันจรารักษ์ | รองเลขาธิการพรรค | คนที่ 2 |
| 8 | ภัทรพงศ์ ภัทรประสิทธิ์ | รองเลขาธิการพรรค | คนที่ 3 |
| 9 | ศุภมาส อิศรภักดี | เหรัญญิกพรรค | เหรัญญิกพรรค |
| 10 | ไตรศุลี ไตรสรณกุล | นายทะเบียนสมาชิกพรรค | นายทะเบียนสมาชิกพรรค |
| 11 | บุณย์ธิดา สมชัย | โฆษกพรรค | คนที่ 1 |
| 12 | ณัฏฐ์ชนน ศรีก่อเกื้อ | โฆษกพรรค | คนที่ 2 |
| 13 | ผกามาส เจริญพันธุ์ | รองโฆษกพรรค | รองโฆษกพรรค |
| 14 | กรวีร์ ปริศนานันทกุล | กรรมการบริหารพรรค | กรรมการบริหารพรรค |
| 15 | วรศิษฎ์ เลียงประสิทธิ์ | กรรมการบริหารพรรค | กรรมการบริหารพรรค |
| 16 | ชลัฐ รัชกิจประการ | กรรมการบริหารพรรค | กรรมการบริหารพรรค |
| 17 | ธนยศ ทิมสุวรรณ | กรรมการบริหารพรรค | กรรมการบริหารพรรค |
| 18 | จักรกฤษณ์ ทองศรี | กรรมการบริหารพรรค | กรรมการบริหารพรรค |
กลุ่มย่อยในพรรค

กลุ่มเพื่อนเนวิน นําโดย เนวิน ชิดชอบ
กลุ่มมัชฌิมา นำโดย สมศักดิ์ เทพสุทิน (เดิมมาจาก พรรคมัชฌิมาธิปไตย / ต่อมานำสมาชิกกลุ่มย้ายกลับ พรรคเพื่อไทย)
กลุ่มราชบุรี นำโดย สรอรรถ กลิ่นประทุม
บทบาททางการเมือง

พรรคภูมิใจไทยเริ่มมีบทบาททางการเมืองตั้งแต่ปลายปี พ.ศ. 2550 โดยพรรคภูมิใจไทยได้นำกลุ่มเพื่อนเนวิน จากพรรคพลังประชาชน มารวมกับพรรคมัชฌิมาธิปไตย และเข้าร่วมรัฐบาลกับพรรคประชาธิปัตย์ ลงมติให้อภิสิทธิ์ เวชชาชีวะ เป็นนายกรัฐมนตรี โดยหลังจากนั้นได้รับมอบหมายให้กำกับดูแลกระทรวงสำคัญในฐานะรัฐมนตรีว่าการ ได้แก่ กระทรวงมหาดไทย กระทรวงพาณิชย์ และกระทรวงคมนาคม ก่อนส่งสมาชิกลงสมัครรับเลือกตั้งครั้งแรกในการเลือกตั้งสมาชิกสภาผู้แทนราษฎรจังหวัดสกลนคร เขต 3 แทนตำแหน่งที่ว่าง พ.ศ. 2552 จากกรณี สส.เขตดังกล่าวปราศรัยให้ร้ายพรรคเพื่อแผ่นดิน จึงถูกตัดสิทธิ์ทางการเมือง 5 ปี แต่พ่ายแพ้ให้กับพรรคเพื่อไทย
หลังการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 พรรคภูมิใจไทยได้เข้าร่วมเป็นพรรคฝ่ายค้านในสภาผู้แทนราษฎร นำโดยพรรคประชาธิปัตย์ ต่อมาเริ่มมีกระแสข่าวว่าพรรคภูมิใจไทยจะเข้าร่วมรัฐบาลกับพรรคเพื่อไทย กระทั่งในการอภิปรายทั่วไปเพื่อลงมติไม่ไว้วางใจรัฐมนตรีไทย พ.ศ. 2555 พรรคภูมิใจไทย ประกาศไม่ร่วมอภิปรายกับพรรคฝ่ายค้าน และลงมติไว้วางใจนายกรัฐมนตรี โดยกลุ่มมัชฌิมาได้ลงมติไว้วางใจ ยิ่งลักษณ์ ชินวัตร, ร้อยตำรวจเอก เฉลิม อยู่บำรุง, พลอากาศเอก สุกำพล สุวรรณทัต, และ ชัจจ์ กุลดิลก ส่วน สส.กลุ่มเพื่อนเนวินไว้วางใจแค่ยิ่งลักษณ์ งดออกเสียงในส่วนของเฉลิมกับสุกำพล และลงมติไม่ไว้วางใจชัจจ์
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 พรรคภูมิใจไทยชูนโยบายกัญชาทางการแพทย์ หลังการเลือกตั้ง พรรคภูมิใจไทยได้รับเลือกตั้ง 51 คน และสนับสนุนพรรคพลังประชารัฐเป็นแกนนำจัดตั้งรัฐบาล และสนับสนุนพลเอกประยุทธ์ จันทร์โอชาเป็นนายกรัฐมนตรีอีกสมัย และในระหว่างการลงมติเลือกนายกรัฐมนตรีไทย พ.ศ. 2562 สิริพงศ์ อังคสกุลเกียรติ สส.ของพรรค ลงมติงดออกเสียง แทนที่จะลงมติให้เสนอชื่อประยุทธ์ตามมติพรรค เพราะเขาเคยพูดไว้ว่า ถ้าภูมิใจไทยมีมติร่วมกับพลังประชารัฐ หากเขาไม่โหวตสวนกับพรรค ก็จะลาป่วย ไม่เข้าการลงมติ
อนุทิน ชาญวีรกูล ได้รับตำแหน่งรองนายกรัฐมนตรี และรัฐมนตรีว่าการกระทรวงสาธารณสุข ได้สนับสนุนนโยบายกัญชาเสรีตามที่พรรคได้หาเสียงไว้ นำไปสู่การปลดกัญชาออกจากบัญชียาเสพติดในปี พ.ศ. 2565 หลังจากนั้นกัญชาในประเทศไทยถือได้ว่าเสรีที่สุดในโลก โดยไม่มีมาตรการควบคุม
หลังจากเปิดสมัยประชุมสภา มี สส. ซึ่งถูกขับออกจากพรรคอนาคตใหม่ย้ายสังกัดมาสู่พรรค 1 คน และต่อมาหลังพรรคอนาคตใหม่ถูกยุบ มี สส. ย้ายมาสังกัดเพิ่มเติม 9 คน
ช่วงปลายปี พ.ศ. 2565 มี สส. จากพรรคการเมืองอื่นย้ายเข้าพรรคภูมิใจไทยเพื่อเตรียมสำหรับการเลือกตั้งในปีถัดมา โดยส่วนใหญ่เป็น สส. ที่เคยสังกัดพรรคพลังประชารัฐ รวมถึงพุทธิพงษ์ ปุณณกันต์ ที่มาเป็นผู้อำนวยการการเลือกตั้งในพื้นที่กรุงเทพมหานครของพรรค
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 มีผู้สมัครรับเลือกตั้งสมาชิกสภาผู้แทนราษฎรของพรรคภูมิใจไทยได้รับเลือกตั้งเป็น สส. ในระบบแบ่งเขตจำนวน 68 คน ขณะที่ สส. ที่ได้รับเลือกตั้งในระบบบัญชีรายชื่อ มีเพียง 3 คน ในช่วงที่พรรคก้าวไกลจัดตั้งรัฐบาล อนุทินยืนยันว่าจะไม่จัดตั้งรัฐบาลเสียงข้างน้อย และจะไม่ร่วมรัฐบาลกับพรรคที่มีนโยบายแก้ไขมาตรา 112 ต่อมา เมื่อมีการเปลี่ยนให้พรรคเพื่อไทยเป็นแกนนำจัดตั้งรัฐบาล พรรคเพื่อไทยจึงประกาศไม่ร่วมรัฐบาลกับพรรคก้าวไกล พร้อมกับเชิญพรรคภูมิใจไทยให้เข้าร่วมรัฐบาล
การเลือกตั้ง > ผลการเลือกตั้งทั่วไป

| การเลือกตั้ง | จำนวนที่นั่ง | คะแนนเสียงทั้งหมด | สัดส่วนคะแนนเสียง | ที่นั่งเปลี่ยน | ผลการเลือกตั้ง | ผู้นำเลือกตั้ง |
| --- | --- | --- | --- | --- | --- | --- |
| 2554 | 34 / 500 | 1,281,652 | 3.83% |  34 | ฝ่ายค้าน | ชวรัตน์ ชาญวีรกูล |
| 2557 | การเลือกตั้งเป็นโมฆะ | การเลือกตั้งเป็นโมฆะ | การเลือกตั้งเป็นโมฆะ | การเลือกตั้งเป็นโมฆะ | การเลือกตั้งเป็นโมฆะ | อนุทิน ชาญวีรกูล |
| 2562 | 51 / 500 | 3,734,459 | 10.50% |  17 | ร่วมรัฐบาล | อนุทิน ชาญวีรกูล |
| 2566 | 71 / 500 | 1,138,202 | 3.03% |  20 | ร่วมรัฐบาล | อนุทิน ชาญวีรกูล |
การเลือกตั้ง > ผลการเลือกตั้งซ่อม

| เขตเลือกตั้ง | วันเลือกตั้ง | ผู้สมัครรับเลือกตั้ง | คะแนนเสียงทั้งหมด | สัดส่วนคะแนนเสียง | ผลการเลือกตั้ง |
| --- | --- | --- | --- | --- | --- |
| สกลนคร เขต 3 | 21 มิถุนายน พ.ศ. 2552 | พิทักษ์ จันทศรี | 47,235 | 36.17% |  พ่ายแพ้ |
| ปราจีนบุรี เขต 1 | 10 มกราคม พ.ศ. 2553 | อำนาจ วิลาวัลย์ | 130,995 |  |  สำเร็จ ได้รับเลือกตั้ง |
| สุรินทร์ เขต 3 | 12 ธันวาคม พ.ศ. 2553 | ศุภรักษ์ ควรหา | 104,128 | 58.08% |  สำเร็จ ได้รับเลือกตั้ง |
| นครราชสีมา เขต 6 | 12 ธันวาคม พ.ศ. 2553 | บุญจง วงศ์ไตรรัตน์ | 82,978 | 55.38% |  สำเร็จ ได้รับเลือกตั้ง |
| ลพบุรี เขต 4 | 9 กุมภาพันธ์ พ.ศ. 2556 | เกียรติ เหลืองขจรวิทย์ | 36,994 | 42.25% |  พ่ายแพ้ |
| เชียงใหม่ เขต 8 | 26 พฤษภาคม พ.ศ. 2562 | สุทัศน์ สุทัศนรักษ์ | 404 | 0.34% |  พ่ายแพ้ |
| บึงกาฬ เขต 2 | 30 มีนาคม พ.ศ. 2568 | อรอุมา บุญศิริ |  |  |  |
ข้อวิจารณ์ > การรับ สส. กลุ่มงูเห่า

พรรคภูมิใจไทยถูกพูดถึง กรณีที่รับ สส. จากพรรคอนาคตใหม่ เข้าร่วมพรรค โดยในขณะนั้น รัฐบาลของประยุทธ์ จันทร์โอชา อยู่ในภาวะเสียงปริ่มน้ำ จึงทำให้ถูกกล่าวหาว่า เป็นการทำให้พรรคร่วมรัฐบาลมีความได้เปรียบขึ้น
ศรีนวล บุญลือ สส.เชียงใหม่
มณฑล โพธิ์คาย สส.กรุงเทพฯ เขต 20
โชติพิพัฒน์ เตชะโสภณมณี สส.กรุงเทพฯ เขต 23
เอกการ ซื่อทรงธรรม สส.แพร่ เขต 1
อนาวิล รัตนสถาพร สส.ปทุมธานี เขต 3
กิตติชัย เรืองสวัสดิ์ สส.ฉะเชิงเทรา เขต 1
ฐิตินันท์ แสงนาค สส.ขอนแก่น เขต 1
วิรัช พันธุมะผล สส.บัญชีรายชื่อ ลำดับที่ 36
สำลี รักสุทธี สส.บัญชีรายชื่อ ลำดับที่ 47
สมัคร ป้องวงษ์ สส.สมุทรสาคร เขต 2 (หลังจากย้ายมาจากพรรคชาติพัฒนากล้าอีกทีหนึ่ง)
16 ธันวาคม พ.ศ. 2565 มีสมาชิกจากพรรคอื่นๆ มาสมัครสมาชิกกับพรรค โดยมี สส. จากพรรคก้าวไกล ซึ่งยังไม่ถูกขับออกจากพรรคอยู่ด้วย รวมไปถึง สส.พรรคร่วมรัฐบาลที่เตรียมจะลาออกมาอยู่พรรคภูมิใจไทยด้วยเช่นกัน อาทิ
จักรพันธ์ พรนิมิตร
กษิดิ์เดช ชุติมันต์
พัชรินทร์ ซำศิริพงษ์
อนุชา น้อยวงศ์
อนุสรี ทับสุวรรณ
ธนัสถ์ ทวีเกื้อกูลกิจ
ธนะสิทธิ์ โควสุรัตน์
ขวัญเลิศ พานิชมาท
คารม พลพรกลาง
เอกภพ เพียรพิเศษ
พีรเดช คำสมุทร
เกษมสันต์ มีทิพย์​
นิยม ช่างพินิจ
จักรพรรดิ ไชยสาสน์
นันทนา สงฆ์ประชา
สีหเดช ไกรคุปต์
กรณิศ งามสุคนธ์รัตนา
ภาดาท์ วรกานนท์
ภายหลังจากการเลือกตั้ง พ.ศ. 2566 เสร็จสิ้น พบว่าอดีตสมาชิกพรรคอนาคตใหม่และพรรคก้าวไกลที่ย้ายมา ไม่มีใครได้รับเลือกตั้ง
ข้อวิจารณ์ > การระบาดของโควิด-19

ในการระบาดทั่วของโควิด-19 ในประเทศไทย พรรคภูมิใจไทยถูกวิจารณ์เป็นอย่างมากจากการบริหารสถานการณ์โควิดผิดพลาด และในระหว่างนั้น ศักดิ์สยาม ชิดชอบ รัฐมนตรีว่าการกระทรวงคมนาคมในขณะนั้น และเลขาธิการพรรคภูมิใจไทย ติดเชื้อโควิด-19 โดยอ้างว่าติดมาจากสมาชิกพรรค ซึ่งมาจากคลัสเตอร์สถานบันเทิงย่านทองหล่อ  สร้างความไม่พอใจให้กับประชาชน
ในวันที่ 14 กรกฎาคม พ.ศ. 2564 บทความของพรรคภูมิใจไทยบนวิกิพีเดียภาษาไทยถูกก่อกวนโดยการเปลี่ยนชื่อพรรคเป็น "พรรคภูมิใจตู่" และคำขวัญถูกเปลี่ยนเป็น "ลดอำนาจประชาชน เพิ่มอำนาจกัญชา เลีย…เผด็จการ"
นอกจากนี้ พรรคภูมิใจไทยถูกวิจารณ์ว่าจัดสรรงบประมาณเพื่อเอื้อประโยชน์ให้กับพื้นที่บางจังหวัดที่มี สส. ของพรรคมากเป็นพิเศษ
ข้อวิจารณ์ > ถูกร้องเรียนในช่วงการเลือกตั้ง

ในเดือนกุมภาพันธ์ พ.ศ. 2566 ศุภชัย ใจสมุทร สส. บัญชีรายชื่อและนายทะเบียนของพรรค ได้ปราศรัยที่ย่านบ่อนไก่ โดยตอนหนึ่งพาดพิงไปยังพลเอก ประยุทธ์ จันทร์โอชา นายกรัฐมนตรีในขณะนั้น เวลาต่อมาอนุทินได้ประกาศขอโทษในการกระทำดังกล่าว
หลังการเลือกตั้ง พรรคภูมิใจไทยถูกวิจารณ์ว่ามีการซื้อสิทธิ์ขายเสียงในช่วงก่อนการเลือกตั้ง โดยชูวิทย์ กมลวิศิษฎ์ มีความพยายามในการแจ้งความผู้สมัครที่ซื้อสิทธิ์ขายเสียง แต่พรรคภูมิใจไทยปฏิเสธและมีความพยายามฟ้องชูวิทย์กลับเช่นกัน รวมถึงก่อนการเลือกตั้งไม่กี่วันมีการปรากฏว่าผู้สมัคร สส. ของพรรคภูมิใจไทย ขอโทษประชาชนที่ไม่สามารถนำเงินมาแจกตามที่มีประชาชนในพื้นที่บางคนร้องขอได้
นอกจากนี้หลังเลือกตั้ง สุรศักดิ์ นาคดี ผู้สมัคร สส. พรรคเพื่อไทย ยังแจ้งความ สส. พรรคภูมิใจไทยที่ได้รับเลือกตั้งในพื้นที่ของตนในข้อหาเดียวกัน
ข้อวิจารณ์ > คำร้องคัดค้านการเป็น สส.

15 มิถุนายน พ.ศ. 2566 มีเอกสารที่นำเสนอต่อคณะกรรมการการเลือกตั้ง เรื่อง ประกาศผลการเลือกตั้งแบบแบ่งเขต ครั้งที่ 1 ปรากฎว่ามี ว่าที่ ส.ส.ที่ประกาศผลรับรอง 329 คน ขณะที่มี 71 เขต ที่มีเรื่องร้องคัดค้าน มีรายงานว่า เอกสารดังกล่าวอาจเป็นเอกสารสรุปของฝ่ายปฏิบัติการ แจ้งเรื่องร้องคัดค้านการเลือกตั้ง ที่ยังไม่ได้นำเสนอต่อที่ประชุม กกต. โดยพรรคภูมิใจไทยถูกร้องคัดค้านทั้งสิ้น 21 คน ซึ่งถือว่ามากที่สุด โดยมีดังนี้
| ลำดับ | รายชื่อ สส>  | เขตที่ลงเลือกตั้ง | ข้อกล่าวหา | สถานะปัจจุบัน |
| --- | --- | --- | --- | --- |
| 1 | ยศวัฒน์ มาไพศาลสิน | กาญจนบุรี เขต 3 | โพสต์เข้าข่ายหาเสียงเกินเวลาในเฟซบุ๊ก | ยังดำรงตำแหน่ง   (ยกคำร้อง) |
| 2 | สัมฤทธิ์ แทนทรัพย์ | ชัยภูมิ เขต 3 |  | ยังดำรงตำแหน่ง |
| 3 | เอกราช ช่างเหลา | ขอนแก่น เขต 4 |  | ยังดำรงตำแหน่ง |
| 4 | องอาจ ฉัตรชัยพลรัตน์ | ขอนแก่น เขต 11 |  | ยังดำรงตำแหน่ง |
| 5 | ษฐา ขาวขำ | นครศรีธรรมราช เขต 7 |  | ยังดำรงตำแหน่ง |
| 6 | มุกดาวรรณ เลื่องสีนิล | นครศรีธรรมราช เขต 8 | การซื้อเสียง | ถูกสั่งให้หยุดปฏิบัติหน้าที่ |
| 7 | สุวรรณา กุมภิโร | บึงกาฬ เขต 2 | ให้ทรัพย์สินวัด หาเสียงรื่นเริง | ศาลฎีกาพิพากษาตัดสิทธิสมัครรับเลือกตั้ง 10 ปี |
| 8 | รังสิกร ทิมาตฤกะ | บุรีรัมย์ เขต 4 | การซื้อเสียง | ยังดำรงตำแหน่ง |
| 9 | โสภณ ซารัมย์ | บุรีรัมย์ เขต 5 |  | ยังดำรงตำแหน่ง |
| 10 | ศักดิ์ ซารัมย์ | บุรีรัมย์ เขต 6 |  | ยังดำรงตำแหน่ง |
| 11 | พรชัย ศรีสุริยันโยธิน | บุรีรัมย์ เขต 7 |  | ยังดำรงตำแหน่ง |
| 12 | พิมพฤดา ตันจรารักษ์ | พระนครศรีอยุธยา เขต 3 |  | ยังดำรงตำแหน่ง |
| 13 | ประดิษฐ์ สังขจาย | พระนครศรีอยุธยา เขต 5 |  | ยังดำรงตำแหน่ง |
| 14 | อรรถพล ไตรศรี | พังงา เขต 1 |  | ยังดำรงตำแหน่ง |
| 15 | ภัทรพงศ์ ภัทรประสิทธิ์ | พิจิตร เขต 1 | การซื้อเสียง | ยังดำรงตำแหน่ง   (ยกคำร้อง) |
| 16 | ฤกษ์ อยู่ดี | เพชรบุรี เขต 2 |  | ยังดำรงตำแหน่ง |
| 17 | สังคม แดงโชติ | ประจวบคีรีขันธ์ เขต 1 |  | ยังดำรงตำแหน่ง |
| 18 | ธนา กิจไพบูลย์ชัย | ศรีสะเกษ เขต 3 |  | ยังดำรงตำแหน่ง |
| 19 | อาสพลธ์ สรรณ์ไตรภพ | ศรีสะเกษ เขต 8 |  | ยังดำรงตำแหน่ง |
| 20 | สุขสมรวย วันทนียกุล | อำนาจเจริญ เขต 1 |  | ยังดำรงตำแหน่ง |
| 21 | ญาณีนาถ เข็มนาค | อำนาจเจริญ เขต 2 | ทำร้ายร่างกายอดีตผู้สมัครพรรคพลังประชารัฐ | ยังดำรงตำแหน่ง |

แต่ถึงกระนั้น กกต. ก็ประกาศรับรอง สส. ทั้ง 500 คนก่อน โดยได้ชี้แจงว่าจะดำเนินการพิจารณาให้แล้วเสร็จภายใน 1 ปี นับตั้งแต่วันเลือกตั้ง
ข้อวิจารณ์ > การลาออกของศักดิ์สยาม

เมื่อวันที่ 17 มกราคม พ.ศ. 2567 ศาลรัฐธรรมนูญได้มีมติเสียงข้างมาก 7:1 ตัดสินให้ ศักดิ์สยาม ชิดชอบ พ้นจากตำแหน่งรัฐมนตรีว่าการกระทรวงคมนาคม จากการถือหุ้นในห้างหุ้นส่วนจำกัด บุรีเจริญคอนสตรัคชั่น ผ่านตัวแทนอำพรางโดยไม่ได้แจ้งคณะกรรมการป้องกันและปราบปรามการทุจริตแห่งชาติ (ป.ป.ช.) โดยมีผลย้อนหลังตั้งแต่วันที่ 3 มีนาคม พ.ศ. 2566 ส่งผลให้ศักดิ์สยามได้ยื่นหนังสือถึงอนุทิน ชาญวีรกูล หัวหน้าพรรคภูมิใจไทย ขอลาออกจากตำแหน่งเลขาธิการพรรคภูมิใจไทย พร้อมกับลาออกจาก สส.บัญชีรายชื่อ ไปในคราวเดียวกัน
ข้อวิจารณ์ > "สว.สีน้ำเงิน"

ในกลุ่มสมาชิกวุฒิสภาไทย ชุดที่ 13 ที่ได้รับเลือกมาในการเลือกสมาชิกวุฒิสภาไทย พ.ศ. 2567 นั้น มีกลุ่มหนึ่งที่ถูกกล่าวว่าเป็น สว.สีน้ำเงิน กล่าวคือ เป็น สว. กลุ่มที่มีความเกี่ยวข้องกับพรรคภูมิใจไทยทั้งทางตรงและทางอ้อม ทำให้เกิดความกังวลถึงความเป็นกลางในการทำหน้าที่ ต่อมา อนุทิน ชาญวีรกูล หัวหน้าพรรคภูมิใจไทย ได้แถลงกับสื่อมวลชนว่า ตนเชื่อว่าสีน้ำเงินในที่นี้ไม่ได้หมายถึงพรรคภูมิใจไทย เพราะสีน้ำเงินตีความไปได้หลายอย่าง เช่น ในธงชาติไทย หมายถึงพระมหากษัตริย์ ตนจึงไม่ทราบว่าใครที่บัญญัติเรื่องของ สว.สีน้ำเงิน แต่ยืนยันได้ว่า พรรคภูมิใจไทยไม่มีส่วนเกี่ยวข้องใด ๆ กับการเลือกตั้ง สว. เพราะถูกจำกัดและถูกห้ามโดยกฎหมายอยู่แล้ว
ดูเพิ่ม

พรรคมัชฌิมาธิปไตย
กลุ่มเพื่อนเนวิน